„Návrh“

**OBEC LASTOVCE**

**Všeobecne záväzné nariadenie**

**č. 4**

**O určení pravidiel času predaja v obchode**

**a času prevádzky služieb na území obce Lastovce**

Návrh tohto VZN vyvesený na úradnej tabuli obce dňa …………………..........……..

Vyhodnotenie pripomienok k návrhu VZN uskutočnené dňa …………………….…..

VZN schválené OZ v Lastovciach dňa ……………………….. **pod č.** ………………………..

VZN vyvesené na úradnej tabuli obce Lastovce dňa …………………….............…..

**VZN nadobúda účinnosť dňom 01. 01. 2019**

Úradná pečiatka obce

Obecné zastupiteľstvo v Lastovciach na základe ustanovenia § 4 ods. 3 písm. i) zákona NR SR č.369/1990 Zb. o obecnom zriadení v znení neskorších predpisov vydáva pre územie obce Lastovce toto

**Všeobecne záväzné nariadenie obce Lastovce č. 4/2018**

**o určení pravidiel času predaja v obchode**

**a času prevádzky služieb na území obce Lastovce**

**Úvodné ustanovenia**

**§ 1**

1. Toto všeobecne záväzné nariadenie upravuje v súlade s platnou právnou úpravou pravidlá určovania času predaja v obchode a času prevádzky služieb pre fyzické osoby - podnikatelia a právnické osoby, ktoré podnikajú na území obce Lastovce.
2. Toto nariadenie sa nevzťahuje na podnikateľskú činnosť vykonávanú na trhovisku obce Lastovce, ktorej úprava podlieha všeobecne záväznému nariadeniu obce Lastovce o trhovom poriadku č. 2/2013.

**Pravidlá času predaja v obchodoch a času prevádzky služieb**

**§ 2**

1. Každý predávajúci ( poskytovateľ služieb) je povinný prevádzkareň zvonku viditeľne označiť svojim obchodným menom tak, ako ho má zapísané v Obchodnom registri alebo v inom príslušnom registri.
2. Na vhodnom a trvale viditeľnom mieste prevádzkarne musí byť uvedené
   1. Obchodné meno a sídlo,
   2. meno a priezvisko osoby zodpovednej za činnosť prevádzkarne,
   3. prevádzková doba určená pre spotrebiteľa,
   4. kategória, skupina a trieda pohostinských prevádzkarní a ubytovacích zariadení.
3. Prevádzkové jednotky vykonávajúce obchodnú činnosť a poskytujúce služby občanom na území obce nesmú byť prevádzkované v čase pred 5.30 hod.
4. Prevádzkové jednotky vykonávajúce obchodnú činnosť a poskytujúce služby občanom na území obce nesmú byť prevádzkované pre verejnosť v dňoch:

**Pondelok – štvrtok: po 22.00 hod.**

**Piatok a sobotu: po 24.00 hod.**

**Nedeľu: po 22.00 hod.**

1. Pri prevádzkovaní poštových novinových stánkov sa povoľuje prevádzka od 4.00 hod.
2. Pri dočasnom uzavretí prevádzkarne je predávajúci povinný na mieste, kde je uvedená prevádzková doba, označiť začiatok a koniec uzavretia, a to najneskôr 24 hodín pred dočasným uzavretím prevádzkarne za predpokladu, že prevádzkareň bude uzavretá dlhšie ako jeden deň.
3. Pri zrušení prevádzkarne je predávajúci povinný písomne informovať najneskôr sedem dní pred zrušením prevádzkarne miestne príslušný Obvodný úrad a obec Lastovce o tom, kde a kto je povinný vyrovnať prípadné záväzky.
4. Povinnosti podľa odseku 5 a odseku 6 sa vzťahujú aj na predaj tovaru a poskytovanie služieb mimo prevádzkarne.

**Spoločné a záverečné ustanovenia**

**§ 3**

1. Kontrolu dodržiavania tohto VZN vykonáva obec prostredníctvom svojho štatutárneho zástupcu (starostu obce), poverených poslancov obecného zastupiteľstva a pracovníkov obce.
2. Za porušenie tohto VZN môže uložiť starosta obce pokutu až do výšky 6 666 €.
3. Týmto VZN nie sú dotknuté ustanovenia všeobecne záväzných právnych predpisov obce o miestnych daniach.
4. Toto nariadenie obce bolo schválené uznesením č. .................. na zasadnutí Obecného zastupiteľstva dňa ...................... a nadobúda účinnosť od 01. 01. 2019.
5. Zmeny a doplnky tohto VZN schvaľuje Obecné zastupiteľstvo v Lastovciach.

Mgr. Lukáš Hrinko

     starosta obce